Prins William het aan Eton Kollege skoolgegaan, daarna geografie aan die Skotse Universiteit van St. Andrews gestudeer en sy militêre opleiding by die Militêre Akademie Sandhurst voltooi. Hy is 'n vlieënier op 'n reddingshelikopter vir die Britse Lugmag.
Prins William is 'n lid van die Kerk van Engeland, soos gebruiklik deur die Britse koninklike familie. Hy het 'n jonger broer, prins Harry (gebore 1984). Deur hul moeder stam hulle af van die 17de-eeuse Engelse koning Karel II.